# KRAVSPECIFIKATIONER generelt

En *kravspecifikation* er et dokument der beskriver *hvad* en given opgave skal indeholde, og evt. hvordan enkelte dele af opgaven skal eller bør løses.

Kravspecifikationer kan være omfattende og eller detaljerede, afhængigt af opgavens kompleksitet. Kravspecifikationen på f.eks.: en ny Storebæltsbro er højst sandsynligt markant mere omfattende end en specifikation omkring en mindre opgave for et lille web eller multimediebureau. Kravspecifikationer kan altså se meget forskellige ud afhængigt af opgavens størrelse eller type.

Vi har valgt så vidt muligt at supplere mange af opgaverne med en kravspecifikation uanset størrelsen på opgaven, idet kravspecifikationer vil være noget du møder i branchen og derfor bør vænne dig til at bruge og arbejde ud fra.

# PUNKTER i kravspecifikationen:

Kravspecifikationen er altså en måde at beskrive en given opgave på, så der ikke er tvivl eller i hvert fald meget lidt tvivl om hvad der skal laves, og evt. hvordan en opgave bør udføres.

\**Fælles for de fleste kravspecifikationer er én eller form for opdeling i områder eller punkter*.

I de fleste kravspecifikationer er disse punkter eller lign. tilstede:

* Generelle krav
* Specifikke Krav
* Funktionelle krav
* Ikke Funktionelle krav
* Målbare krav
* Løsningsmål

Du kan betragte en kravspecifikation som en bestillingsseddel på et stykke arbejde eller et projekt. Kravspecifikationer er normalt det første du møder omkring nye opgaver, og derfor bør du vænne dig til at læse og forstå kravspecifikationer.

Du kan tilføje eller fjerne punkter når du selv laver kravspecifikationer, afhængigt af det projekt eller den opgave du skal beskrive kravene til, men som udgangspunkt er det godt at have nogle faste punkter.

Et projekt kan normalvis afsluttes ved at udfærdige en projektdokumentation, altså et næsten tilsvarende dokument eller rapport, hvor du beskriver *hvordan* du har løst opgaven.

På næste side kan du se eksempler på hvad de enkelte punkter bør indeholde.

# Generelle krav:

G*enerelle krav* beskriver de overordnede krav, altså f.eks.: En hjemmeside for en forening der skal indeholde mulighed for tilmelding til arrangementer. At siden skal kunne fungere uden fejl i gængse browsere, designkrav samt lidt om målgruppe ol.

# Specifikke krav:

*Specifikke krav* kan beskrive detaljer omkring valg af teknologi kompatibilitet eller specielle ting omkring det aktuelle projekt, f.eks.: back-end eller administrations sider.

# Funktionelle krav

De *funktionelle krav* beskriver som navnet antyder de funktioner en opgave eller et projekt skal have, f.eks.: ”Brugeren skal modtage en beskæftigelse på at meddelelsen er sendt”, ”Der skal være mulighed for at tilmelde sig forskellige hold”.

# Ikke Funktionelle krav

I*kke funktionelle krav* kan beskrive detaljer omkring enkelte elementer som ikke umiddelbart har noget at gøre med funktionen. F.eks.: Kontaktformularen skal have samme grafiske udtryk som resten af siden, eller beskæftigelses mails skal have flg. Afsender:

# Målbare krav

De *målbare krav* er forventninger hvorom der ikke bør herske tvivl. F.eks.: Lever produktet op til gældende standarder, HTML validering, semantik, kan systemet håndtere store mængder data uden fejl og virker produktet på alle platforme.

# Løsningsmål

*Løsningsmål* kunne være et krav om anvendelse af en specifik servertype til afvikling og lagring af data, eller at der skal anvendes et bestemt program eller metode til at udvikling.

Løsningsmål er altså ting der ikke umiddelbart har med det endelige produkt at gøre. F.eks.: at jord i forbindelse med et byggeri skal køres bort i trillebør eller med lastvogn. Eller at der skal anvendes et bestemt program eller teknologi til at frembringe produktet.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*En kravspecifikation er altså et dokument der beskriver et eller flere krav til et bestemt produkt.*

Du vil højst sandsynligt også komme til at arbejde med ” dokumentationer”. Dokumentationer er lidt ligesom en specifikation, men med omvendt ”fortegn”, altså: Hvordan et bestemt projekt eller en opgave er udført.

KRAVSPECIFIKATION: HVAD?

PROJEKTDOKUMENTATION: HVORDAN!